Verstommende foto’s van James Webb-teleskoop vrygestelSMACS 0723 (Foto: Nasa) Die James Webb-ruimteteleskoop het Dinsdag ŉ rits nuwe foto’s vrygestel en lui ŉ nuwe era van astronomie in. “Elke foto is ŉ nuwe ontdekking,” sê Nasa-administrateur Bill Nelson. “Elkeen gee die mens ŉ beeld van die heelal wat ons nog nooit gesien het nie.” Een nuwe foto wys waterdamp in die atmosfeer van ŉ verafgeleë gasplaneet. Die spektroskopie, ŉ analise van lig wat gedetailleerde inligting onthul, is van planeet WASP-96 b, wat in 2014 ontdek is. WASP-96b is ongeveer 1 150 ligjare van Aarde en is sowat die helfte van die massa van Jupiter. Dit beweeg rondom sy ster in slegs 3,4 dae. Southern Ring-newel (Foto: Nasa) “Ons het die effek gesien van wat gebeur wanneer ŉ planeet en sy atmosfeer voor die ster verbybeweeg, en die sterlig filtreer deur die atmosfeer. Mens kan dit in golflengtes van lig voorstel,” het Knicole Colon van Nasa gesê. “Mens sien dus die hobbels en krulle wat die teenwoordigheid van waterdamp in die atmosfeer van die planeet aandui.” Ander foto’s sluit in Carina-newel, ŉ stervormende streek bekend vir sy toringagtige pilare soos “Mystic Mountain”. Carina-newel (Foto: Nasa) Een foto wys duisende sterrestelsels en van die vaagste voorwerpe wat ooit opgemerk is. Dit staan bekend as Webb se “First Deep Field” en wys die sterrestelselklos SMACS 0723 wat as ŉ swaartekrag-lens optree. Dit buig lig van verafgeleë sterrestelsels na die observatorium – ŉ kosmiese vergrotingseffek. SMACS 0723 (Foto: Nasa) Die ruimteteleskoop is op Kersdag 2021 vanaf Frans-Guiana deur ŉ Ariane 5-lanseringsvoertuig gelanseer. Teen 24 Januarie 2022 was die teleskoop ten volle ontplooi en wentel om die Son op ŉ afstand van 1,6 miljoen km. Stephan’s Quintet (Foto: Nasa) Die totale projekkoste was beraam op $10 miljard, een van die duurste wetenskaplike platforms ooit, vergelykbaar met die Groot Hadronversneller by CERN. Webb se primêre spieël is meer as 6,5 meter breed en bestaan uit 18 goudbedekte spieëlsegmente. Net soos ŉ kamera in ŉ mens se hand, moet die struktuur so stabiel as moontlik gehou word om die beste foto’s te kan neem. Nasa verwag dat Webb genoeg aandrywingskrag vir 20 jaar het. Klik hier vir meer inligting oor die James Webb-ruimteteleskoop. Hundreds of new stars. Examples of bubbles and jets created by newborn stars.Galaxies lurking in the background.@NASAWebb Deputy Project Scientist Amber Straughn details new discoveries about Carina Nebula. https://t.co/63zxpNDi4I #UnfoldTheUniverse pic.twitter.com/37mxH2GvfO — NASA (@NASA) July 12, 2022 Data scientist Giovanna Giardino explains how the @NASAWebb image of Stephan's Quintet reveals a "a sort of cosmic dance driven by the gravitational force" — the type of interaction that drives the evolution of galaxies. https://t.co/63zxpNDi4I #UnfoldTheUniverse pic.twitter.com/n84wbD8eXl — NASA (@NASA) July 12, 2022 Mid-infrared astronomer Karl Gordon explains how @NASAWebb's mid-infrared image of the Southern Ring planetary nebula reveals two stars at the center — uncovering a binary star system in exquisite detail. #UnfoldTheUniverse pic.twitter.com/RNNnf0Atxi — NASA (@NASA) July 12, 2022